Mai 2004

Mai 2004, sündmuste kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Euroopa Liidu laienemine: 10 riiki liitusid Euroopa Liiduga, sh Eesti. Vietnami lõunaranniku lähedal läks ümber laev, millel oli umbes 200 koolilast ja nende õpetajad. Vähemalt 22 inimest sai surma. Nepali keskosas Dhaireni küla lähedal umbes 300 kilomeetri kaugusel Katmandust sõitis reisibuss mägikiirteel teelt välja, hukkus vähemalt 29 inimest ja 24 inimest sai vigastada. Eestis ilmus Andrus Kivirähki raamat "Vargamäe vanad ja noored lähevad Euroopasse". Poola peaminister Leszek Miller lahkus ametist. Peaministri kohuseid täitma nimetati Marek Belka. Adžaaria juht Aslan Abašidze andis korralduse õhkida sillad ja raudteelõigud Adžaaria piiril, et vältida Gruusia vägede sissetungi. Kaks maanteesilda Adžaariat Phothiga ühendaval sillal lasti õhku. Panama presidendivalimised võitis Martín Torrijos. Lasti õhku raudteesild üle Tšolokhi jõe Adžaaria piiril. Gruusia president esitas ultimaatumi nõudmisega Adžaaria "ebaseaduslikud relvaüksused" 10 päeva jooksul laiali saata. Vastasel juhul ähvardas ta Adžaaria kohaliku võimu laiali saata ning kuulutada välja uued valimised. Leedu seim kiitis heaks presidendivalimiste seaduse paranduse, mis keelab presidendiametist tagandatud isikul viie aasta jooksul riigipeaks pürgimise. Selle vastuvõtmise poolt hääletas 64 seadusandjat, vastu 17, viis jäi erapooletuks. See tõkestab ametist tagandatud ekspresidendi Rolandas Paksase osalemise ennetähtaegsetel presidendivalimistel. Taiwani parlament võttis vastu seaduse, mille kohaselt aasta jooksul tuleb ametlikke dokumente hakata kirjutama ainult vasakult paremale. Adžaaria president Aslan Abašidze astus tagasi. Euroopa Parlament kiitis heaks Euroopa Komisjoni uue koosseisu, kuhu kuulub ka Siim Kallas. Tallinnas sündis kuumarekord: 26,8 kraadi. Nepali peaminister Surya Bahadur Thapa astus tagasi. Tšiili president Ricardo Lagos kirjutas alla seadusandlikule aktile, mis legaliseeris lahutuse. Venemaa president Vladimir Putin vannutati ametisse teiseks (ja viimaseks) nelja-aastaseks ametiajaks. Tšetšeeni Vabariigi president Ahmat Kadõrov hukkus võidupüha paraadil Groznõis aukülaliste tribüüni alla pandud pommi plahvatuses. Kanada tuli teist aastat järjest maailmameistriks jäähokis, alistades finaalis Rootsi tulemusega 5:3. Türgis alustati Bosporuse väina alt läbi minema tunneli ehitamist. Filipiinidel toimusid üldvalimised. Indias lõppes hääletamine üldvalimistel. 49. Eurovisiooni lauluvõistluse poolfinaalist Eesti laul edasi ei pääsenud. India üldvalimised: Sai teatavaks, et Sonia Gandhi juhitav India Rahvuskongress on parlamendivalimised võitnud. Valitsuskoalitsioon, mida juhib Bharatiya Janata Party, tunnistas lüüasaamist ning peaminister Atal Behari Vajpayee astus tagasi. Taani kroonprints Fredrik abiellus Kopenhaagenis Austraaliast pärit Mary Donaldsoniga. Lõuna-Korea konstitutsioonikohus taastas Roh Moo-hyuni presidendivolitused. 49. Eurovisiooni lauluvõistluse võitis Ukraina laul. Dominikaani Vabariigis toimusid presidendivalimised. Presidendiks valiti endine president Leonel Fernández. Indrek Pertelson võitis judo Euroopa-meistrivõistlustel Bukarestis raskekaalus hõbemedali. Eesti rokilegend Gunnar Graps suri infarkti. Ungari päritolu filminäitleja Marika Rökk suri 90 aasta vanuses. Tšetšeeni Vabariigi presidendi Ahmat Kadõrovi tapmise eest võttis endale vastutuse välikomandör Šamil Bassajev. Bagdadis hukkus pommiplahvatuses Iraagi ajutise valitsusnõukogu juht Ezzedine Salim. Samasooliste abielu Ameerika Ühendriikides: Massachusettsis sõlmiti esimene samasooliste abielu. Komeet C/2002 T7 (LINEAR) möödub Maast, lähim kaugus 0,27 astronoomilist ühikut. Jalgpalli UEFA karika võitis Valencia CF, alistades Marseille Olympique'i 2:0. Chen Shui-bian vannutati teiseks ametiajaks Taiwani presidendiks. Madridis toimus Almudena katedraalis Hispaania kroonprintsi Felipe (prints) ja endise teleajakirjaniku Letizia Ortizi laulatustseremoonia. Manmohan Singh vannutati presidendipalees 13. India peaministriks. Ta on riigi esimene sikhist valitsusjuht. Singapuri lähedal põrkas naftatankeriga kokku ja uppus kaubalaev, mille laadungiks oli 4190 Lõuna-Korea ja Jaapani autot. Cannes'i filmifestivalil sai Kuldse Palmioksa Michael Moore'i film "Fahrenheit 9/11". Saksamaa uueks, üheksandaks sõjajärgseks liidupresidendiks valiti endine Rahvusvahelise Valuutafondi IMF juht Horst Köhler. Pariisi kõige uuemas 2E Charles de Gaulle'i lennujaama terminalis varises osa katusest sisse, vähemalt kuus inimest sai surma ja 12 vigastada. Kanada peaminister Paul Martin palus kindralkuberner Adrienne Clarksonil parlament laiali saata. Uue parlamendi valimised toimuvad 28. juunil. Jarno Trulli (Renault) võitis Vormel 1 Monaco GP. Lõuna-Korea peaminister Goh Kun astus tagasi. 2004. aasta Filipiinide üldvalimised: Sai teatavaks, et Filipiinide president Gloria Macapagal Arroyo on ametisse tagasi valitud. Gruusia tähistas iseseisvuspäeva uue riikliku sümboolika – lipu, vapi ja hümniga. Jalgpalli Meistrite liiga võitis FC Porto, alistades AS Monaco tulemusega 3:0. Eesti kaotas jalgpalli maavõistluse Šotimaa vastu 0:1. Iraagi Ajutine Valitsusnõukogu valis peaministriks Iyād ‘Allāwī. Eesti jalgpallikoondis suutis maavõistluses Taani vastu välja võidelda viigi 2:2. Pakistanis Karachis toimus šiiitide mošees õhtuse palvuse ajal plahvatus. Vähemalt 16 inimest hukkus ja 38 sai viga. Tekkisid tänavarahutused, mille käigus süüdati mitu politseiautot ja bensiinijaam. Politsei kasutas meeleavaldajate mahasurumiseks pisargaasi ja tulirelvi. Vähemalt 6 inimest sai haavata. Kenenisa Bekele (Etioopia) püstitas Hengelos (Holland) 5000 m jooksus maailmarekordi 12.37,35. Maurice Greene saavutas USA-s Californias Stanfordis peetud võistlustel 100 m jooksus Tim Montgomery maailmarekordit kordava aja 9,78 m/s. Puhus lubatust suurem taganttuul 3,7 m/s, mis tõttu see tulemus ei lähe ametlikesse edetabelitesse. Tšetšeeni Vabariigi tapetud presidendi Ahmat Kadõrovi vanem poeg, 29-aastane Zelimhan leiti kodus magamistoas Tsentoroi külas surnuna. Vägivalla tunnuseid ei ole.